שיחנית גדולה

Hippolais languida

שִׂיחָנִית גְּדוֹלָה (שם מדעי: Hippolais languida) היא ציפור שיר קטנה בסוג שיחנית.

בישראל היא מקייצת ומקננת נדירה, וחולפת לא שכיחה.<ref name=":0"></ref>

== טקסונומיה ואטימולוגיה ==
התיאור המקורי של אהרנברג של ציפור זו היה "די מעורפל" והיא תוארה מחדש על ידי הנרי בייקר טריסטרם ב-1864, שקרא לה Hippolais upcheri על שם חברו הנרי מוריס אפצ'ר. זהו גם מקור השם העממי באנגלית של הציפור. זהו מין מונוטיפי, כלומר לא הוגדרו תת-מינים שונים.<ref></ref>

שם הסוג Hippolais הוא מיוונית עתיקה hupolais, כפי שנכתב באופן שגוי על ידי ליניאוס. זה התייחס לציפור קטנה שהוזכרה על ידי אריסטו ואחרים, ועשויה להיות אונומטופאית או נגזרת מ-hupo,"מתחת" ו-laas, "אבן".<ref name="job"></ref> שם המין הספציפי languida הוא מלטינית languidus - חלש.

== תפוצה ובית גידול ==
היא מקייצת ומקננת בטווח שמטורקיה, דרומה ומזרחה עד פקיסטן. היא נודדת, חורפת במזרח אפריקה, מאריתריאה וסומליה ודרומה לטנזניה.

מין זה מעדיף עצים ושיחים גבוהים במגוון בתי גידול: פרדסים, מטעים, חורשים על מדרונות ההרים, עצים פזורים בקצה המדבר (במיוחד אשל), ויערות בעמקים. לעיתים קרובות הוא קשור לקרקע מוגבהת, בהרים ובמדרונות סלעיים צחיחים עם צמחייה גבוהה מספיק ומקורות מים.<ref name=":1"></ref>

=== קינון ===
עונת הקינון מתרחשת מאפריל עד יולי, ובתטולה שלוש עד חמש ביצים. הקן בצורת גביע חזק ומסודר של עשבים, גבעולים וזרדים רכים, לרוב מכוסה בקורי עכביש, מרופד בסיבים עדינים, פלומות צמחיות, פרווה וחומרים רכים דומים וממוקם במזלג של ענפים.<ref name=":1" />

=== בישראל ===
בישראל היא דוגרת נדירה ומתמעטת בגריגה פתוחה בחרמון, בגולן ובגבעות לכיש. בשל הרס מקומות חיות שנבע מפיתוח, חקלאות ושריפות שנגרמות כתוצאה מפעילות צה"ל נהייתה ירידה גדולה באוכלוסיית השיחנית הגדולה בישראל. מין זה אינו מקנן עוד בגליל המזרחי ויהודה ושומרון, ובשל הירידה התלולה במספר הזוגות הדוגרים היא מוגדרת בארץ כמין ש"עתידו בסכנה".<ref name=":0" />

== תיאור והתנהגות ==
זוהי שיחנית בינונית בגודלה, באורך של 14–15 ס"מ ובמשקל של 12–13 גרם; גדולה משיחנית קטנה וקטנה משיחנית זית. הניצוי שלה בגווני חום-אפור, יותר חום משיחניות אחרות. זנבה ארוך ורחב וכהה למדי. המקור ארוך וכבד, אך פחות מזה של שיחנית זית. חישוף האברות בולט. כתם הכנף שלה חלש או שאינו ניכר כלל.<ref name=":0" /> היא בעלת ראש מעט ארוך יותר, כנפיים קצרות יותר וזנב ארוך יותר משל שיחנית צהובת-בטן הדומה לה בגודלה. תנועות הזנב התכופות שלה מזכירות סבכיים או דוחלים, ומבחינות אותה משיחנית זית. היא ניזונה מפרוקי-רגליים.

=== קולות ===
השירה שלה דומה לזו של שאר השיחניות, אך מיוחדת ובלתי ניתן לטעות בה, ושונה לחלוטין מזו של שיחנית הזית.

== סטטוס ==
למין זה טווח גדול במיוחד, ומגמת האוכלוסייה נראית יציבה, ומכאן שהמין אינו מתקרב לסף פגיעות. מסיבות אלו המין מוערך כ"ללא חשש" על-ידי האיגוד הבינלאומי לשימור הטבע ומשאבי הטבע (IUCN).

באירופה מעריכים שהאוכלוסייה המקננת מונה 13,500–36,600 זוגות, מה שמתרגם ל-27,000-73,200 פרטים בוגרים.<ref></ref> אירופה מהווה כ-15% מהטווח העולמי, כך שהערכה גסה של גודל האוכלוסייה העולמית היא 180,000–488,000 פרטים בוגרים.

== גלריה ==
<gallery mode="packed" heights="180">
קובץ:Upcher's warbler (Hippolais languida) by Lior Kislev.jpgשיחנית גדולה, ישראל
קובץ:Upcher's warbler (Hippolais languida) sitting by Lior Kislev.jpgשיחנית גדולה מבט מהגב, ישראל
קובץ:Upcher's Warbler (Hippolais languida) (8079442053).jpgשיחנית גדולה, סמרקנד, אוזבקיסטן
קובץ:Upcher's Warbler - Uzbekistan S4E8541 (17123173617).jpgשיחנית גדולה, אוזבקיסטן
</gallery>

== קישורים חיצוניים ==

* [http://www.tatzpit.com/site/pages/inPage.asp?catID=9&subID=333&subsubID=810 דף מידע ותמונות של המין בישראל], באתר תצפית של ליאור כסלו
* [https://ebird.org/species/upcwar1/ תצפיות, קטעי וידאו, תמונות וצלילים של שיחנית גדולה], באתר eBird
* [https://xeno-canto.org/species/Hippolais-languida הקלטות אודיו של שיחנית גדולה], באתר xeno-canto

== הערות שוליים ==

קטגוריה:בעלי חיים שתוארו ב-1833
קטגוריה:טקסונים שתוארו בידי כריסטיאן גוטפריד אהרנברג
קטגוריה:קניתיים
קטגוריה:טורקיה: עופות
קטגוריה:אריתריאה: עופות
קטגוריה:סומליה: עופות
קטגוריה:טנזניה: עופות
קטגוריה:אתיופיה: עופות
קטגוריה:איראן: עופות